Elbil-sjåføren brukte utstillingsdukke som passasjer – så var det politikontroll i kollektivfeltet

Boblejakke, solbriller og svart parykk var ikke nok. Politiet fattet mistanke mot «paret».

Denne mannen måtte bla opp 5350 kroner etter at han kjørte i kollektivfeltet med denne «passasjeren» en morgen. Bildet er fra Oslopolitiets Facebook-side. Politiet

2. mai 2017 16:40 Sist oppdatert 2. mai 2017

Det var for noen dager siden trafikkorpset i Oslo politidistrikt hadde kontroll av kollektivfeltkjøringen på E18 inngående ved Strand.

Strekningen er regulert for elbiler, men mellom kl. 07.00 og 09.00 er det kun lov å bruke feltet om du har minimum én medpassasjer.

Så kom dette paret forbi, skriver Oslo politidistrikt på sin Facebook-side.

Sjåføren fikk kjøre videre, men ble 5350 kroner fattigere. Forelegget ble vedtatt på stedet, ifølge politiet.

Les flere saker om elbiler i Oslo: